CONVOCATÒRIA D'EXPRESSIONS D'INTERÈS 5360 RH LA UNIVERSITAT D'ALACANT DE PROJECTES D'INVESTIGACIÓ PER A IMPULSAR ELS PROCESSOS D'INNOVACIÓ, GENERACIÓ I TRANSFERÈNCIA DE CONEIXEMENTS I TECNOLOGIA EN L'ÀMBIT DE LA INTEL·LIGÈNCIA DIGITAL - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/46032)
  + [Valencià](/va/acuerdo/46364)






Selector de idioma

Leer

* [Español](/es/acuerdo/46063)
* [Valencià](/va/acuerdo/46343)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'EXPRESSIONS D'INTERÈS 5447 RG LA UNIVERSITAT D'ALACANT DE PROJECTES D'INVESTIGACIÓ PER A IMPULSAR ELS PROCESSOS D'INNOVACIÓ, GENERACIÓ I TRANSFERÈNCIA DE CONEIXEMENTS I TECNOLOGIA EN L'ÀMBIT DE LA INTEL·LIGÈNCIA DIGITAL[Butlletí Oficial Universitat d'Alacant](/ca/Publicacion)
===================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'EXPRESSIONS D'INTERÈS 3395 KH LA UNIVERSITAT D'ALACANT DE PROJECTES D'INVESTIGACIÓ PER A IMPULSAR ELS PROCESSOS D'INNOVACIÓ, GENERACIÓ I TRANSFERÈNCIA DE CONEIXEMENTS I TECNOLOGIA EN L'ÀMBIT DE LA INTEL·LIGÈNCIA DIGITAL

Data d'aprovació
:   13/12/2023

Data de publicació
:   18/12/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/46730)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/46926)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/46523)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'EXPRESSIONS D'INTERÈS 6165 ZW LA UNIVERSITAT D'ALACANT DE PROJECTES D'INVESTIGACIÓ PER A IMPULSAR ELS PROCESSOS D'INNOVACIÓ, GENERACIÓ I TRANSFERÈNCIA DE CONEIXEMENTS I TECNOLOGIA EN L'ÀMBIT DE LA INTEL·LIGÈNCIA DIGITAL&url=https://www.boua.ua.es/va/acuerdo/46828)

**Títol:** CONVOCATÒRIA D'EXPRESSIONS D'INTERÈS 1620 RJ LA UNIVERSITAT D'ALACANT DE PROJECTES D'INVESTIGACIÓ PER A IMPULSAR ELS PROCESSOS D'INNOVACIÓ, GENERACIÓ I TRANSFERÈNCIA DE CONEIXEMENTS I TECNOLOGIA EN L'ÀMBIT DE LA INTEL·LIGÈNCIA DIGITAL

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 13 de desembre de 2023

CONVOCATÒRIA D'EXPRESSIONS D'INTERÈS 9228 KB LA UNIVERSITAT D'ALACANT DE PROJECTES D'INVESTIGACIÓ PER A IMPULSAR ELS PROCESSOS D'INNOVACIÓ, GENERACIÓ I TRANSFERÈNCIA DE CONEIXEMENTS I TECNOLOGIA EN L'ÀMBIT DE LA INTEL·LIGÈNCIA DIGITAL

El conveni subscrit entre la Diputació Provincial d'Alacant i les Universitats d'Alacant i Miguel Hernández d'Elx per a impulsar el projecte d'innovació tecnològica i generació del coneixement en l'àmbit de la intel·ligència digital té per objecte subvencionar per la Diputació d'Alacant els projectes que desenvolupen les Universitats destinats a impulsar els processos d'innovació, generació i transferència de coneixements i tecnologia en l'àmbit de la Intel·ligència Digital. La finalitat última és obtenir una gestió dels recursos de les entitats locals millor i més eficient i la millora de la qualitat de vida dels ciutadans de la província a través de la transformació digital del desenvolupament econòmic i social.

Entre les activitats d'interès comú per a les institucions que cal fer en matèria d'impuls a la Intel·ligència Digital s'inclouen les següents:

a)     Impuls de la innovació i la transferència del coneixement i tecnologia

b)     Foment de la col·laboració amb el teixit econòmic i social, facilitar-ne l'accés i la participació en convocatòries d'ajudes i subvencions

c)     Organització d'activitats formatives d'especialització

d)     Promoció de trobades nacionals i internacionals d'experts

e)     Desenvolupament de línies d'investigació prioritàries

f)      Identificació i desenvolupament de noves línies d'investigació

1. Objecte i finançament

L'objecte d'aquesta convocatòria d'expressions d'interès és identificar els projectes d'investigació i innovació de la Universitat d'Alacant que contribuïsquen directament a la consecució dels objectius i les activitats descrites anteriorment i, tenint en compte els criteris descrits a continuació, seleccionar-ne els de major interès per a la Universitat d'Alacant.

Els projectes es finançaran amb càrrec a la subvenció nominativa establida en el conveni per a l'any 2024 entre la Diputació Provincial d'Alacant i la Universitat d'Alacant per a impulsar la transformació digital de la província d'Alacant. Atès aquest conveni, la dotació econòmica total destinada a finançar els projectes seleccionats serà de 150.000 euros dividits en dues modalitats:

a)     Modalitat A: projectes que continuen de l'any 2023. Comptaran amb un pressupost màxim de 50.000 €.

b)     Modalitat B: nous projectes. Comptaran amb un pressupost màxim de 100.000 €

La comissió podrà destinar el pressupost d'una modalitat a una altra en el cas de no ser assignada íntegrament.

2. Sol·licitants

Equips d'investigació coordinats i formats per personal docent i investigador vinculat funcionarialment o contractual amb la Universitat d'Alacant durant tot el període d'execució del projecte. Cap investigador o investigadora podrà figurar com a IP en més d'una sol·licitud d'ajuda d'aquesta convocatòria.

3. Característiques de les propostes

La dotació màxima per a cada una de les propostes serà de 15.000 euros.

Per a l'execució dels projectes per als quals es presentaran sol·licituds, es podran preveure els conceptes de despesa següents:

a)     Despeses de personal propi, contractat o que puga contractar la Universitat d'Alacant a l'efecte d'aquest conveni i que faça activitats objecte del mateix que no corresponga amb la seua activitat ordinària.

b)     Despeses de desplaçament i dietes: transport, allotjament i manutenció generats per raó de les activitats objecte del conveni.

c)     Despeses derivades de subministraments i serveis externs per a la realització de les accions objecte d'aquest conveni, com ara subministraments de material d'oficina, dispositius tecnològics, servei de missatgeria, impremta, cartells i fullets. Muntatge d'espais, megafonia, fotografia relacionat tot això amb jornades i seminaris organitzats amb la finalitat de difondre i divulgar els treballs objecte del conveni.

d)     Despeses de documentació, tractament i classificació d'informació, comunicació i divulgació, publicacions, suports audiovisuals, presència en xarxes socials i manteniment de pàgines web.

e)     Despeses per conferències, col·laboracions docents, beques i premis d'investigació i ajudes a la formació.

En cap cas podar destinar-se l'ajuda per a despeses inventariables ni protocol·làries.

Qualsevol canvi que altere les condicions inicials de la proposta o del pressupost aprovat, caldrà sol·licitar-ho prèviament mitjançant instància genèrica dirigida al Centre d'Intel·ligència Digital de la Universitat d'Alacant (CENID).

La percepció d'una d'aquestes ajudes és incompatible amb altres ajudes o subvencions per a la mateixa finalitat.

4. Termini i presentació de sol·licituds

El termini de presentació de sol·licituds estarà obert des de l'endemà de la publicació d'aquesta convocatòria en el BOUA fins al dia 13 de gener.

La sol·licitud es farà obligatòriament per mitjans electrònics, mitjançant instància genèrica a través d'e-administració de la Universitat d'Alacant, dirigida a CENID amb l'assumpte «Convocatòria expressions d'interès en projectes intel·ligència digital 2024» amb la documentació següent:

a.     Memòria del projecte d'investigació, on es faran constar els apartats següents:

·           Títol

·           Objectius concrets i interès del projecte

·           Relació d'investigadors o investigadores que componen l'equip d'investigació

·           Experiència de l'equip en el tema objecte del projecte

·           Accions a desenvolupar juntament amb els lliurables de cada acció

·           Indicadors de l'impacte previst de l'acció

·           Pressupost detallat per activitats del projecte que en cap cas podrà ser superior a la dotació establida en aquesta convocatòria, relació amb cada activitat planificada i justificació de la seua necessitat en relació amb la investigació projectada

b.     Curriculum vitae abreujat (CVA) de l'investigador o la investigadora principal i de cadascun dels membres de l'equip, segons model de la FECYT.

5. Avaluació de les expressions d'interès

Las expressions d'interès presentades seran avaluades per una comissió formada pel director o la directora del CENID, que actuarà com a president, el vicerector/a de Transformació Digital, que actuarà com a vocal i el secretari/ària de CENID, que actuarà com a secretari/ària de la comissió tenint en compte els criteris d'avaluació següents:

a.     Interès i originalitat del projecte (de 0 a 20 punts). Es valorarà el caràcter multidisciplinari del projecte

b.     Objectius i l'alineació d'aquests amb els objectius prioritaris establits en la convocatòria (de 0 a 30 punts)

c.      Impacte de l'aplicació de la solució (0 a 30 punts)

d.     Qualitat de l'equip d'investigació. Trajectòria científica o tècnica de l'investigador o la investigadora principal i de l'equip de treball. Adequació als objectius plantejats (de 0 a 20 punts)

6. Resolució

La resolució provisional amb la valoració de les expressions d'interès es publicarà en la pàgina web del CENID: <https://cenid.es/convocatoria-urgente-proyectos-cenid/> de la Universitat d'Alacant, i s'establirà un termini de cinc dies hàbils per a la presentació d'al·legacions. Una vegada resoltes les possibles al·legacions per la comissió d'avaluació la valoració definitiva de les expressions d'interès es publicarà a través de la mateixa via.

L'execució dels projectes seleccionats quedarà pendent del vistiplau per part de la Diputació Provincial d'Alacant i l'informe de no duplicitat que emet la Generalitat Valenciana per als projectes finançats a càrrec de convenis signats per la Diputació Provincial d'Alacant. Una vegada rebuts els informes de no duplicitat es publicarà en la web de CENID els projecte que s'inclouran en el conveni entre les institucions.

7. Marc legal i pressupostari

L'ajuda assignada s'ajustarà als principis de Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

La dotació d'aquesta convocatòria d'un màxim de 150.000 euros serà sufragada amb càrrec a l'orgànica 55550D8519 del pressupost del Institut Universitari d'Investigació Informàtica. L'execució d'aquesta dotació està supeditada a la disponibilitat pressupostària de la Universitat d'Alacant. S'aplicaran les disposicions fiscals vigents.

8. Concessió, pagament i execució de les ajudes als projectes seleccionats

Les expressions d'interès seleccionades juntament amb la seua valoració definitiva per part de la Comissió seran remeses a la Diputació Provincial d'Alacant per a la seua consideració i inclusió en el conveni corresponent del 2024 per a ser finançades. L'execució dels projectes seleccionats quedarà pendent de l'informe de no duplicitat que emet la Generalitat Valenciana per als projectes finançats a càrrec de convenis signats per la Diputació Provincial d'Alacant.

El CENID, a través de la pàgina web: <https://cenid.es/convocatoria-urgente-proyectos-cenid/>, publicarà la relació final de projectes finançats per la Diputació.

El pagament de les ajudes seleccionades es farà a partir de factures o informes del treball desenvolupat en el cas de pagaments a personal propi o col·laboració docent, que seran presentades al CENID ([btpig@rr.zt](mailto:kzoyk@sz.rd)) durant el període d'execució del projecte.

El termini d'execució dels projectes estarà comprès entre l'1 d'abril i el 15 d'octubre del 2024, i tots els tràmits de pagaments s'hauran de fer abans de final de setembre.

9. Seguiment i justificació de les ajudes concedides

Abans del 15 d'octubre, l'investigador o la investigadora principal haurà de remetre mitjançant instància genèrica dirigida al Centre d'Intel·ligència Digital de la Universitat d'Alacant, l'informe final on es faça constar els resultats obtinguts, la justificació de la utilització de l'ajuda rebuda d'acord amb el pressupost inclòs en la sol·licitud. L'informe final haurà d'estar organitzat d'acord amb les fases planificades en la memòria presentada a aquesta convocatòria.

El Centre d'Intel·ligència Digital podrà requerir a l'IP del projecte, en qualsevol moment, informe de seguiment del projecte.

La quantitat de l'ajuda que no s'haja executat no podrà usar-se per a convocatòries posteriors.

10.Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat gestionar i tramitar les sol·licituds de participació en aquesta convocatòria. La base de legitimació d'aquest tractament es basa el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta. En el marc dels tractaments esmentats, les vostres dades no podran ser cedits, excepte obligació legal i seran conservades durant el temps estrictament necessari per a complir amb la finalitat citada.

Informem que la persona interessada podrà exercir els seus drets en relació amb el tractament de les dades personals d'accés, rectificació i supressió, entre d'altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Podrà, així mateix, posar-se en contacte amb el delegat de Protecció de Dades a través de l'adreça [eeh@gi.au](mailto:dzb@pu.eq).

La informació addicional i detallada sobre Protecció de Dades, els drets de la persona interessada i la Política de Privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>

11. Recursos

Contra la convocatòria, les bases i tots els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 12 de desembre de 2023

La rectora

PD (Resolució Rectoral 22/12/2020)

El vicerector d'Investigació

Juan Mora Pastor





[Carretera Sant Vicent del Raspeig s/n  
03850 Sant Vicent del Raspeig - Alacant  
 Tel. 25 419 1618 - Fax 29 463 5100](https://www.google.es/maps/@84.423107,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12938&trk=tyah&trkInfo=tarId%8F8150779389005%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)